pythainlp/thai_wikipedia_clean_20230101 huggingface dataset:
ในสมัยพระเจ้าย็องโจ การค้าของโชซ็อนพัฒนาขึ้นมามาก ผู้คนในทุกระดับชั้นตั้งแต่ชาวบ้านถึงขุนนางพากับประกอบธุรกิจการค้า ชนชั้นพ่อค้าเรืองอำนาจและได้รับการสนับสนุนจากราชสำนักในการผูกขาดสินค้าแต่ละชนิดให้เป็นของตน เป็นการละทิ้งแนวความคิดแบบขงจื้อเดิม ที่ประมาณอาชีพค้าขายว่าเป็นอาชีพที่ต้อยต่ำ แต่ถ้าจะเทียบกับเพื่อนบ้านอย่างราชวงศ์ชิงหรือญี่ปุ่นแล้ว กิจกรรมการค้าในเกาหลีนั้นยังไม่พัฒนาไปถึงขั้นนั้น เพียงแต่จากเดิมที่กิจกรรมการค้าจะมีนานๆทีก็กลายเป็นมีทุกวัน โดยเฉพาะในฮันยาง
องค์ชายรัชทายาทสิ้นพระชนม์เมื่อค.ศ. 1728 ได้รับพระนาม องค์ชายรัชทายาทฮโยจัง (효장세자, 孝章世子) พระเจ้าย็องโจจึงทรงขาดรัชทายาท จนกระทั่งพระสนมย็องบิน ตระกูลอี (영빈 이씨, 暎嬪 李氏) ประสูติพระโอรสในค.ศ. 1735 ในขณะที่พระมเหสีไม่มีพระโอรส พระเจ้าย็องโจจึงทรงตั้งขึ้นเป็น ภายหลังได้รับพระนาม องค์ชายรัชทายาทซาโด (사도세자, 思悼世子)
นโยบายความสมานฉันท์ของพระเจ้าย็องโจทำให้รัชสมัยของพระองค์ค่อนข้างสงบสุข ปราศจากความขัดแย้งระหว่างฝ่ายขุนนาง เป็นผลให้ประเทศเกาหลีมีโอกาสพัฒนาในด้านต่างๆ พระเจ้าย็องโจยังทรงได้ชื่อว่าทรงห่วงใยราษฎรโดยการเสด็จออกนอกวังไปเยี่ยมและถือความเดือดร้อนของราษฎรเป็นสำคัญ อย่างที่กษัตริย์เกาหลีเพราะองค์ก่อนๆไม่เคยทำ เรียกได้ว่า พระเจ้าย็องโจทรงเข้าใกล้ความเป็นกษัตริย์ในอุดมคติตามลัทธิขงจื้อ ทรงลดความหรูหราของราชสำนัก เพื่อลดค่าใช้จ่าย หรือทรงแม้แต่ห้ามการดื่มสุรา ซึ่งเป็นนโยบายที่เป็นที่รู้จักมากที่สุดของพระองค์ และยังทรงเลิกการใส่วิกผมของสตรีชั้นสูง
แม้ว่าพระเจ้าย็องโจจะทรงไม่เลือกฝ่ายขุนนาง แต่ในรัชสมัยของพระองค์นั้นขุนนางส่วนใหญ่มากจากฝ่ายโนนนทั้งสิ้น นำโดยคิมฮันกู (김한구, 金漢耉) พระราชบิดาของพระมเหสี และฮงพงฮัน (홍봉한, 洪鳳漢) พระบิดาของพระชายาขององค์ชายรัชทายาท เมื่อค.ศ. 1749 พระเจ้าย็องโจทรงตั้งองค์ชายรัชทายาทเป็นผู้สำเร็จราชการแทน (승명대리, 承命代理)องค์ชายรัชทายาทซึ่งตลอดมาถูกขุนนางฝ่ายโนนนโจมตีนั้น ทรงหันไปหาขุนนางฝ่ายโซนน ซึ่งหมดอำนาจไปตั้งแต่ต้นรัชกาล ทำให้องค์ชายรัชทายาททรงเป็นที่เพ่งเล็งของพระเจ้าย็องโจและขุนนางฝ่ายโนนน
องค์ชายซาโด.
พระเจ้าย็องโจทรงเข้มงวดกับองค์ชายรัชทายาทอย่างมาก จนสร้างความเครียดให้กับองค์ชายรัชทายาทจนทรงเสียพระสติ ทรงเข่นฆ่าข้าราชบริพารและนางรับใช้ แอบลักลอบออกไปประพาสนอกพระราชวัง จนในค.ศ. 1762 ขุนนางฝ่ายโนนนที่ชื่อว่า นาคย็องออน (나경언, 羅景彦) ซึ่งน้องชายได้ถูกองค์ชายรัชทายาทสังหาร ได้ถวายฎีกาขอให้พระเจ้าย็องโจทรงลงพระอาญาองค์ชายรัชทายาท ขุนนางฝ่ายโนนนพากันรบเร้าให้พระเจ้าย็องโจทำตามฎีกาของนาคย็องออน พระเจ้าย็องโจยังทรงลังเลอยู่จนกระทั่งพระสนมย็องบิน พระราชมารดาขององค์ชายรัชทายาท ขอให้พระเจ้าย็องโจทรงทำตามเพื่อความสงบของประเทศ องค์ชายรัชทายาทจึงทรงถูกปลดและลงพระอาญาให้เสด็จเข้าไปอยู่ในกล่องไม้ใส่ข้าว หลังจากผ่านไปเจ็ดวัน อดีตองค์ชายรัชทายาทก็สิ้นพระชนม์
ต่อมาภายหลังพระเจ้าย็องโจทรงคืนตำแหน่งให้แก่อดีตองค์ชายรัชทายาท พระนามว่า องค์ชายรัชทายาทซาโด เหตุการณ์สำเร็จโทษองค์ชายรัชทายาทซาโดนั้นทำให้เกิดการแตกแยกครั้งใหม่ในหมู่ขุนนาง คือ ฝ่ายที่เห็นชอบกับการสำเร็จโทษขององค์ชายรัชทายาทยาทซาโด เรียกว่า ฝ่ายพยอกพา (벽파, 僻派) และฝ่ายที่ไม่เห็นชอบกับการสำเร็จโทษองค์ชาย และควรจะคืนตำแหน่งและเกียรติยศให้ดังเดิม เรียกว่า ฝ่ายชิพา (시파, 時派) ราชสำนักจึงเข้าสู่ยุคสมัยแห่งความขัดแย้งอีกครั้ง
เมื่อค.ศ. 1775 พระเจ้าย็องโจทรงตั้งพระนัดดารัชทายาท (왕세손, 王世孫) ที่เป็นพระโอรสขององค์ชายรัชทายทาซาโด เป็นผู้สำเร็จราชการแทน ท่ามกลางการต่อต้านจากขุนนางฝ่ายพยอกพา พระเจ้าย็องโจสวรรคตในค.ศ. 1776 พระนัดดารัชทายาทขึ้นครองราชย์ต่อเป็นพระเจ้าช็องโจ มีพระสุสานพระนามว่า ว็อนนึง (원릉, 元陵)
ถ.บางนา-ตราด
โทโยโทมิ ฮิเดโยชิ
โอดะ โนบุนากะ
อิเอะยะสุ
อิเอยาสุ
อาซาอิ นากามาสะ
โตกุกาว่า อิเอยาสุ
กลุ่มภาษาอานาโตเลีย
กลุ่มภาษาอานาโตเลีย เป็นกลุ่มย่อยของตระกูลภาษาอินโด-ยูโรเปียนที่ตายแล้ว เคยใช้พูดในบริเวณเอเชียไมเนอร์ ภาษาที่เป็นที่รู้จักดีที่สุดคือ ภาษาฮิตไทต์
เชื่อว่ากลุ่มภาษาอานาโตเลียเป็นสาขาแรกที่แยกออกจากภาษาอินโด-ยุโรเปียนดั้งเดิม เมื่อราว 4 พันปีก่อนคริสตกาล มีทฤษฏีที่เป็นไปได้ 2 ทฤษฎีว่าผู้พูดกลุ่มภาษานี้มาถึงอานาโตเลียได้อย่างไร ทางหนึ่งมาจากทางเหนือคือเทือกเขาคอเคซัส หรืออาจจะมาจากทางตะวันตกคือคาบสมุทรบอลข่าน
การกลายเป็นภาษาตาย.
ดินแดนอานาโตเลียได้รับอิทธิพลจากกรีกมากในสมัยพระเจ้าอเล็กซานเดอร์มหาราช เมื่อราวพุทธศตวรรษที่ 6 ทำให้ภาษาท้องถิ่นกลายเป็นภาษาตาย กลุ่มภาษานี้จึงเป็นกลุ่มภาษาแรกของตระกูลภาษาอินโด-ยูโรเปียนที่กลายเป็นภาษาตาย
ภาษาฮิตไทต์แสดงลักษณะที่เรียบง่ายกว่าภาษาเก่าอื่นๆของตระกูลภาษาอินโด-ยูโรเปียน ลักษณะเฉพาะของตระกูลภาษานี้บางอย่างไม่พบในภาษาฮิตไทต์ และภาษาฮิตไทต์ก็มีลักษณะโบราณที่หายไปในภาษาอื่น ๆ ของตระกูลนี้ ภาษาฮิตไทต์ไม่มีระบบเพศของคำนามแบบเดีวกับภาษาอื่น ๆ แต่มีการแบ่งเป็นสิ่งที่มีและไม่มีชีวิตแทน
ภาษาปาลาอิก
ดาเตะ มาซามุเนะ
ซอฟต์แวร์เพื่องานกราฟิกส์สามมิติ
ซอฟต์แวร์เพื่องานกราฟิกส์สามมิติ หมายถึงซอฟต์แวร์ที่ใช้งานเกี่ยวกับการสร้างภาพสามมิติ ทั้งนี้ขั้นตอนของงานดังกล่าวอาจแบ่งหรือแตกแขนงออกได้หลายลำดับขั้น (pipeline) และอาจแตกต่างกันไปตามประเภทของผลลัพธ์ที่ต้องการ เช่นการสร้างเกมคอมพิวเตอร์ ก็อาจมีขั้นตอนแตกต่างจากการสร้างภาพยนตร์หรือภาพเคลื่อนไหว ซอฟต์แวร์ที่ถูกนำมาใช้ในแต่ละขั้นตอนอาจเป็นคนละตัวหรือตัวเดียวกัน อาจเป็นโปรแกรมจากภายนอก หรืออาจพัฒนาขึ้นเป็นการภายในสตูดิโอนั้นๆก็ได้
ซอฟต์แวร์ที่ใช้ในการเร็นเดอร์ภาพ.
เป็นซอฟต์แวร์เฉพาะเพื่อการเร็นเดอร์ภาพ และไม่ต้องมีส่วนสำหรับสร้างแบบจำลองในตัว
ซอฟต์แวร์เพื่องานคอมพิวเตอร์กราฟิกส์สามมิติ
มหาวิทยาลัยอุปซอลา
มหาวิทยาลัยอุปซอลา  เป็นมหาวิทยาลัยวิจัยระดับนานาชาติ ตั้งอยู่ที่มณฑลอุปซอล่า ขึ้นไปทางตอนเหนือของกรุงสต็อกโฮล์ม ประมาณ 60 กม. ก่อตั้งเมื่อปี ค.ศ. 1477 ( พ.ศ. 2020 )
เป็นมหาวิทยาลัยที่เก่าแก่ที่สุดในจักรวรรดิสวีเดน และประเทศในกลุ่มนอร์ดิก จากการจัดอันดับมหาวิทยาลัยในโลก มหาวิทยาลัยอุปซอลา มักจะอยู่ในลำดับที่ 100 แรกเสมอ
มหาวิทยาลัยเจริญในยุครุ่งเรืองของจักรวรรดิสวีเดนในช่วงปลายคริสศตวรรษที่ 16 มหาวิทยาลัยได้รับการสนับสนุนทางการเงินจากกษัตริย์กุสตาฟ อดอล์ฟ ที่2 ช่วงต้นของคริสศตวรรษที่ 17
มหาวิทยาลัยอุปซอลา มีลักษณะเป็นเมืองมหาวิทยาลัย มีอาคารของมหาวิทยาลัยกระจายอยู่ทั่วไปในเมืองอุปซอลา เมืองอุปซอลายังเป็นเมืองหลวงเก่าที่มีประวัติศาสตร์อันยาวนานของประเทศสวีเดน อัตลักษณ์และวัฒนธรรมของสวีเดนหลายๆอย่างทั้งทางด้านวรรณกรรม ดนตรี การเมืองเกิดขึ้นที่นี่ ประเพณีการมอบหมวกจบการศีกษาของสวีเดนก็มีจุดกำเนิดจากที่นี่เช่นกัน
มหาวิทยาลัยมีนักศีกษากว่า 24,000 คน นักศึกษาระดับปริญญาดุษฎีกว่า 2,400 คน อาจารย์ 1,800 คน ศาสตราจารย์ 700 คน ในจำนวนนี้มีศาสตราจารย์ที่เป็นผู้หญิงประมาณ 1 ใน 5 รวมเจ้าหน้าที่ทั้งหมดกว่า 6,500 คน มีเงินทุนหมุนเวียนในมหาวิทยาลัยกว่า 5.9 พันล้านโครน่าสวีเดน (ปี คศ. 2013) โดย 30% ใช้ในการเรียนการสอนระดับพื้นฐานและด้านเฉพาะทาง อีก 66% ใช้ในการทำวิจัยและการศึกษาระดับการวิจัย
ศิษย์เก่าของมหาวิทยาลัยมีหลากหลาย รวมถึงบุคคลสำคัญของประเทศและประวัติศาสตร์ของโลก เช่น
แอนเดอร์ เซลเซียส ผู้คิดค้นระบบการแบ่งช่องการวัดอุณหภูมิเป็นองศาเซนติเกรด
คาโรลัส ลินเนียส บิดาแห่งอนุกรมวิธาน
นอกจากนั้นมหาวิทยาลัยมีศิษย์เก่าที่ได้รับรางวัลโนเบล 15 คน เป็นกษัตริย์ 8 พระองค์ นายกรัฐมนตรี 14 คน และเป็นสมาชิกของ swedish academy หรือกลุ่มผู้ที่ตัดสินผู้ได้รับรางวัลโนเบลในสาขาต่างๆกว่า 50 คน
การบริหารและองค์กรของมหาวิทยาลัย.
มหาวิทยาลัยของสวีเดนจะแบ่งการเรียนเป็นโปรแกรมและคอร์สมากกว่าจะแบ่งเป็นคณะ มหาวิทยาลัยเปิดสอนกว่า 70 โปรแกรม มากกว่า 2000 คอร์ส ในระดับปริญญาตรี และเกือบ 70 โปรแกรมในระดับปริญญาโท หากจะแบ่งการเรียนเป็นรายคณะ จะแบ่งได้ 9 คณะดังนี้
หอสมุดมหาวิทยาลัยอุปซอลา.
หอสมุดแห่งมหาวิทยาลัยอุปซอลามีหนังสือมากกว่า 5.25 ล้านเล่ม ต้นฉบับประมาณ 62,000 เล่ม หนึ่งในต้นฉบับที่สำคัญคือหนังสือ Codex Argenteus หรือ ‘’หนังสือสีเงิน’’ ในสมัยศตวรรษที่ 6 เป็นไบเบิ้ลที่แปลเป็นภาษาโกธิก
หอสมุดของมหาวิทยาลัยชื่อว่า หอสมุดคาโรลินา เรียดิวิวา (Carolina Rediviva) เป็นอาคารหลังใหม่สร้างและเปิดใช้เมื่อ คศ.ที่ 18 ซึ่งตั้งชื่อตามชื่ออาคารเก่าที่ใช้เป็นห้องสมุดตั้งแต่เริ่มก่อตั้งมหาวิทยาลัย คศ.ที่ 15 จนถึงปลาย คศ.ที่17 หอสมุดคาโรลินา เรียดิวิวา เป็นอาคารหอสมุดที่ใหญ่ที่สุดและเก่าแก่ที่สุดในประเทศสวีเดน
ปัจจุบันระบบของห้องสมุดมหาวิทยาลัยอุปซอลาประกอบไปด้วยห้องสมุด 19 แห่ง
โรงพยาบาลมหาวิทยาลัยอุปซอลา.
ใช้ในการเรียนการสอนของคณะแพทยศาสตร์และโรงเรียนพยาบาล ดำเนินการโดยสภามณฑลอุปซอลาร่วมกับมหาวิทยาลัย เป็นโรงพยาบาลขนาดใหญ่ขนาด 1080 เตียง มีเจ้าหน้าที่กว่า 7,700 คน
โรงพยาบาลของมหาวิทยาลัยนั้นมีอายุเก่าแก่กว่ามหาวิทยาลัยอุปซอลา ก่อตั้งในปี ค.ศ. 1302 ภายหลังได้ควบรวมกับคลินิคของมหาวิทยาลัยและใช้งานมากว่า 400 ปี จนกระทั่งเกิดไฟไหม้ครั้งใหญ่ในเมืองอุปซอลาในปี 1702 สร้างความเสียหายเกือบทั้งเมือง
โรงพยาบาลแห่งใหม่ถูกสร้างขึ้นในบริเวณเดิมที่ถูกไฟไหม้ และได้ย้ายออกมานอกเมืองบนที่ตั้งในปัจจุบันตั้งแต่ปี ค.ศ. 1811
ห้องแลบ สเวียดแบร์ก The Svedberg Laboratory.
ตั้งชื่อตาม Theodore the svedberg นักเคมี ผู้ได้รับรางวัลโนเบลสาขาเคมีชาวสวีเดน ใช้เป็นศูนย์วิจัยเรื่อง proton therapy ในการรักษาโรคมะเร็งร่วมกับคลินิคมะเร็งวิทยาของโรงพยาบาลมหาวิทยาลัย
อันดับของมหาวิทยาลัย.
มหาวิทยาลัยอุปซอลามักถูกจัดให้อยู่ในลำดับ 100 แรกเสมอ
มหาวิทยาลัยอุพซอล่า
โนะบุนะงะ โอะดะ
การใช้กระดูกจำลองการเคลื่อนไหวของโมเดลสามมิติด้วยคอมพิวเตอร์
การใช้กระดูกควบคุมการเคลื่อนไหวแบบจำลองสามมิติ
Blender (software)
รัฐมนตรีประจำสำนักนายกรัฐมนตรีไทย
รัฐมนตรีว่าการทบวงมหาวิทยาลัยของไทย
ทบวงมหาวิทยาลัย.
ตั้งแต่ปี พ.ศ. 2545 ได้มีประกาศพระราชบัญญัติปรับปรุงโครงสร้างกระทรวง ทบวง กรม พ.ศ. 2545 ทำให้ทบวงมหาวิทยาลัย เปลี่ยนสถานะเป็น สำนักงานคณะกรรมการการอุดมศึกษา ในสังกัดกระทรวงศึกษาธิการ มีผู้บริหารคือ เลขาธิการคณะกรรมการการอุดมศึกษา
อดีตรัฐมนตรีว่าการที่ยังมีชีวิตอยู่.
ทบวงมหาวิทยาลัยของรัฐ.
ปัจจุบันมีอดีตรัฐมนตรีว่าการทบวงมหาวิทยาลัยของรัฐที่ยังมีชีวิตอยู่ 2 คน ได้แก่
ปัจจุบันมีอดีตรัฐมนตรีว่าการทบวงมหาวิทยาลัยที่ยังมีชีวิตอยู่ 13 คน ได้แก่
กระทรวงสาธารณสุขของไทย
พื้นไม้ลามิเนต
พื้นไม้ลามิเนต มีต้นกำเนิดจากประเทศในแถบยุโรป โดยมีประเทศเยอรมนีเป็นผู้นำในด้านเทคโนโลยีการผลิต เป็นวัสดุปูพื้นที่มาทดแทนไม้ปาร์เก้ และไม้จริง โดยมีข้อดีกว่าด้วยคุณสมบัติที่เป็นจุดเด่น 3 ข้อดังนี้
ความเชื่อที่ว่า พื้นไม้ลามิเนตยิ่งหนา ยิ่งแข็งแรงนั้นไม่ถูกต้องนัก โดยแท้จริงแล้วสามารถเทียบได้ดังนี้
มาตรฐานการรับรองสากล.
เป็นสัญลักษณ์ที่บอกถึงการรับประกันคุณภาพของตัวพื้นไม้ที่เป็นสากลทั่วโลก ส่วนใหญ่มาจากสถาบันในยุโรป
ทิออน มีดอน
เชลล์ดอน
เชลล์ดอน  เป็นการ์ตูนทีวีแอนิเมชัน 3 มิติ จากประเทศไทย ผลิตโดย บริษัท เชลล์ฮัทเอ็นเทอร์เทนเมนท์ จำกัด ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อวันที่ 13 ตุลาคม พ.ศ. 2551 และได้รับการจัดฉายใน NBC ประเทศสหรัฐอเมริกา รวมทั้งกว่า 100 ประเทศทั่วโลก
เมืองเชลล์แลนด์ เป็นเมืองเล็ก ๆ ที่ตั้งอยู่ ณ ใต้ท้องทะเลอันดามัน เป็นเมืองที่พวก หอย ปู ปลา ต่างมาอาศัยกันอยู่ในเมืองแห่งนี้ เชลล์ดอน หอยพระอาทิตย์ผู้สงบเสงี่ยม ได้ย้ายตามครอบครัวจากถิ่นเดิม มาอาศัยอยู่ในเมืองเชลล์แลนด์แห่งนี้ ซึ่งเชลล์ดอน ก็ได้พบกับ คอนนี่ หอยเบี้ยที่ฉาญฉลาดและรวยล้นฟ้าซึ่งได้แยกตัวจากครอบครัวของตนเองและมาอาศัยทำงานอยู่ที่โรงแรมชาร์มมิ่งแคลม เพื่อหาเงินเลี้ยงชีพตัวเอง กับ เฮอร์แมน ปูเสฉวนที่มีนิสัย ติงต๊องและมีความคิดนอกกรอบและสร้างปัญหาที่สุด เชลล์ดอน มักจะต้องพบกับประสบการณ์มากมายกับเพื่อนฝูงและการผจญภัยกับเพื่อนมาเป็นอย่างมาก อย่างไม่มีสิ้นสุด
เชลล์ดอน.
เชลล์ดอน (Shelldon) เป็นพระเอกของเรื่องนี้ เชลล์ดอนเป็นหอยที่มีลักษณะขี้อาย ไม่กล้าแสดงออกเท่าไรนัก และเป็นพวกที่พยายามไม่หาเรื่องใส่ตัว แต่เขาก็เป็นพวกที่มีความเชื่อมั่นในตัวเอง และพยายามคิดที่จะแก้ปัญหาด้วยตัวเองเสมอ เชลล์ดอนมีพ่อแม่และพี่น้องร่วม 2 คนซึ่งเป็นฝาแฝดที่ชื่อ คลิก แคล็ก ซึ่งชอบสร้างปัญหาให้ตัวเชลล์ดอนเองอยู่ทุกครั้ง ครอบครัวของเชลล์ดอน ได้ย้ายถิ่นฐานมาอยู่ที่เมืองเชลล์เลนด์ และได้มาสร้างบ้านหลังใหม่อยู่ที่เมืองเชลล์เลนด์ใกล้ ๆ ชายหาด ซึ่งครอบครัวของเชลล์ดอนก็ได้พบกับ ดร.เชลล์ ผู้ที่คอยให้ความรู้และสิ่งรอบตัวต่าง ๆ ที่ตัวเขาไม่เคยพบเห็นมาก่อน แต่พอหลังจากที่บ้านของครอบครัวเชลล์ดอนได้พังลงไปในที่สุด ครอบครัวของเชลล์ดอน ก็ได้มีแนวคิดสร้างบ้านหลังใหม่ขึ้นมา ซึ่งจะทำการเปิดเป็นโรงแรมอีกด้วย ชื่อว่า โรงแรมชาร์มมิ่งแคลมอินน์ ซึ่งครอบครัวของเชลล์ดอนก็ได้ร่วมแรงร่วมใจกันสร้างความฝันนี้ขึ้นมา ปกติแล้วเชลล์ดอน มักจะใช้เวลาอยู่กับ คอนนี่ และ เฮอร์แมน เป็นส่วนใหญ่ และถ้าวันใหนเขาไม่ได้ไปออกสังคมกับเพื่อน ๆ เขามักจะใช้เวลาทำงานอยู่ที่โรงแรมชาร์มมิ่งแคลมอินน์ ของครอบครัว
คอนนี่.
คอนนี่ (Connie) เป็นเด็กผู้หญิงจากเมืองเหนือที่มีจิตใจรำเริง แจ่มใส่อยู่ตลอดเวลา เรียนเก่ง มีลักษณะกล้าคิดกล้าทำ และคอยทำเป็นให้ตัวเองเป็นผู้นำอยู่เสมอ ไม่ว่าจะปัญหาอะไรใด ๆ เธอคอยนำทางแก้ปัญหานั้นได้ดีอยู่เสมอ ครอบครัวของคอนนี่มีฐานะเป็นมหาเศรษฐี พ่อแม่ของเธอได้ประกอบธุรกิจหุ้นส่วนกิจการต่าง ๆ ของเมืองเชลล์แลนด์ซึ่งสืบทอดมาตั้งแต่รุ่นบรรพบุรุษ ครอบครัวของเธอได้สร้างคฤหาสท์ เรสซิเด้นซ์ ไว้เพื่อแสดงถึงความมีฐานะ ซึ่งคอนนี่ได้อยู่อาศัยเมื่อตอนเธอยังเด็กมาก แต่พอหลังจากคอนนี่โตขึ้นมาเธอก็ได้แยกตัวออกจากครอบครัวของตนเองมาเพราะว่าพ่อแม่ของคอนนี่ไม่ได้มีเวลาให้อยู่กับคอนนี่เลย และเธอก็ได้ไปอาศัยโรงแรมชาร์มมิ่งแคลมเป็นที่อยู่อาศัยซึ่งเธอคิดว่าเป็น บ้านของเธอเอง และการอยู่อาศัยนั้นเธอต้องทำงานอยู่ที่โรงแรมแห่งนี้เพื่อแลกกับอาหารและห้องพักอาศัย การที่เธอแยกตัวออกมาอยู่คนเดียวทำให้เธอได้รู้จักกับเชลล์ดอน และ เฮอร์แมน ซึ่งเป็นเพื่อนร่วมชั้นเรียนเดียวกัน
ด็อกเตอร์เชลล์.
ด็อกเตอร์เชลล์ (Doctor shell) เป็นแขกประจำโรงแรมชาร์มมิ่งแคลมอินน์มาตั้งแต่โรงแรมนี้ก่อตั้งขึ้น จนตอนนี้เขานับเป็นแขกถาวรของโรงแรมชาร์มมิ่งแคลมอินน์ไปเลย ด็อกเตอร์เชลล์ เป็นผู้ที่เชี่ยวชาญสิ่งต่าง ๆ ที่เกี่ยวกับท้องทะเล เขาเคยคิดค้นสิ่งประดิษฐ์ต่างที่สามารถช่วยเหลือและอำนวนความสะดวกเป็นอย่างดี แต่เขาเป็นคนที่ประมาทชอบทำอะไรจนมักจะเกิดความเสียหายอยู่ทุกครั้ง เขามักจะเดินทางไปสำรวจท่องโลกมาทั่วหมด เพื่อเสาะหาแรงบัลดาลใจใหม่ ๆ มาเพื่อนำมาคิดค้นและวิจัยต่าง ๆ โดยที่ไม่หวังผลตอบแทนอะไรใด ๆ ทั้งนั้น
เฮอร์แมน.
เฮอร์แมน (Herman) เป็นเพื่อนซี้ของ เชลล์ดอน และ คอนนี่ มีนิสัยติงต๊อง มีแต่ความคิดนอกลู่นอกทาง และมักจะชอบสร้างปัญหาให้กับพวกเพื่อน ๆ อยู่ทุกครั้ง เฮอร์แมนมักจะช่วยดูแลกิจการร้าน จอลลี่ โรเจอร์ ธริฟต์ ซึ่งเป็นร้านขายของเก่า เฮอร์แมนมีนิสัยเป็นพวกชอบอยากรู้อยากเห็น และมักจะชอบเก็บพวกขุมทรัพย์ที่อาจจะสามารถไปขายได้ แต่เฮอร์แมน จะมีความเชื่อในมนุษย์ต่างดาว เพราะพ่อของเขาซึ่งเฮอร์แมนเชื่อว่า ได้ถูกมนุษย์ต่างดาวยักษ์ (หมายถึงมนุษย์) จับตัวไปตั้งแต่เฮอร์แมนยังเด็ก แต่เฮอร์แมนมักจะชอบขี้เล่น และมีมุกเด็ด ๆ มาหยอกล้อเพื่อน ๆ อยู่ทุกครั้ง
มิสซิสพรีม.
มิสซิสพรีม (Miss prim) เป็นอดีตนางงามจักรวาล เธอได้เปิดร้านเสริมสวย พรีม เดอ ซาลอน ซึ่งเป็นร้านเสริมสวยที่ทุกคนมักจะนิยมมาใช้บริการกัน แต่มักจะเก่งการพูดจาในภาษาอังกฤษในสภาพดูเหมือนเธอเป็นพวกไฮโซ แต่เธอมักจะชอบวิพากษ์วิจารณ์พวกที่กระทำตัวที่ไม่ดีงาม โดยเฉพาะอย่างแครบบี้ที่คอยมาหาเรื่องเธออยู่ตลอด แต่จิตใจเธอดูเป็นคนที่ใจดีอยู่ทุกครั้ง
คลิก-แคล็ก.
คลิก-แคล็ก (click-clack) เป็นน้องฝาแฝดของเชลล์ดอน มีนิสัยซุกซน ขี้สงสัย และบางครั้งพวกเขาป่วนจนทำให้หลายครั้งเชลล์ดอนต้องเสียหน้าไปด้วย
ปาป้า แคลม.
ปาป้า แคลม (Papa clam) เป็นพ่อของเชลล์ดอน และ คลิก-แคล็ก และเป็นเจ้าของโรงแรมชาร์มมิ่งแคลมอีกด้วย ชอบการทำอาหารให้ครอบครัวอยู่ตลอด
มาม่า แคลม.
มาม่า แคลม (Mama clam) เป็นแม่ของเชลล์ดอน และ คลิก-แคล็ก เธอเป็นผู้ช่วยปาป้าแคลมดูแลกิจการโรงแรมของครอบครัวอีกด้วย เธอมักจะใช้เวลาอยู่กับลูก ๆ เป็นประจำ
แคร็บบี้.
แคร็บบี้ (Crabby) เป็นเจ้าของร้านหนังสือที่อยู่ข้าง ๆ กับโรงแรมชาร์มมิ่งแคลม ซึ่งเชลล์ดอนเป็นขาประจำร้านของเขา ในอดีตแคร็บบี้มักจะชอบมีปัญหากับมิสซิสพรีมเป็นอย่างมาก แต่โดยที่แท้จริงแล้วเขากำลังหลงรักมิสซิสพรีมอยู่เป็นอย่างมาก
สแตน.
สแตน (Stand) เป็นเพื่อนร่วมชั้นเรียนของ เชลล์ดอน คอนนี่ และเฮอร์แมน มีนิสัยเกเร ชอบแกล้งผู้อื่น และมักจะสร้างความเดือดร้อนให้กับเพื่อน ๆ อยู่เสมอ
เฮอร์ลี่.
เฮอร์ลี่ (Herly) เป็นเพื่อนร่วมชั้นเรียนของ เชลล์ดอน คอนนี่ และเฮอร์แมน เธอเป็นผู้รักความสวยงามในตัวเองเป็นอย่างมาก เธอมีนิสัยที่ชอบเปรียบเทียบ ชอบพูดโอ้อวด และหลงตัวเองเป็นอย่างมาก
วงดนตรีเบ็ทส์โมเทล.
เป็นวงดนตรีมือสมัครเล่นที่โด่งดังที่สุดในเมืองเชลล์แลนด์ โดยวงดนตรีนี้ยังมีนิสัยรักการซิ่งมอร์เตอร์ไซด์อีกด้วย โดยสมาชิกในวงมีดังนี้
ฮุก.
ฮุก (Hook) เป็นผู้ก่อตั้งวงดนตรีเบ็ทส์โมเทลขึ้นมา เล่นดนตรีในสถานะผู้ร้องนำและมือกีต้าร์ของวง ชอบความท้าทายเป็นชีวิตจิตใจ
แซม.
แซม (Sam) เป็นสมาชิกวงดนตรีเบ็ทส์โมเทล เล่นดนตรีในสถานะมือเบส มีนิสัยค่อนข้างเรียบร้อย
แมค.
แมค (Mac) เป็นสมาชิกวงดนตรีเบ็ทส์โมเทล เล่นดนตรีในสถานะมือกลอง
โยกา.
โยกา (Yoga) เป็นนายกเทศมนตรีของเมืองเชลล์แลนด์ ที่นับถือชอบประชาชนทุก ๆ ในเมืองเชลล์แลนด์ ซึ่งเขามักจะหาวิธีการแก้ปัญหาทุกข์ยากของประชาชนในเมืองเชลล์แลนด์อยู่เสมอ (โดยวิธีการใช้ของวิเศษ)
แคร็กเค้น.
แคร็กเค้น (Crakken) เป็นผู้มีอิทธิพลประจำเมืองเชลล์แลนด์ เขามักจะใช้วิธีอะไรต่าง ๆ พยายามซื้อกิจการทุก ๆ สิ่งทุก ๆ อย่างในเมืองเชลล์แลนด์ให้จนได้ด้วยวิธีอันชั่วร้ายของเขา และใน ตอน โรงละครแห่งความรัก แม่ของคอนนี่ก็ยังเล่าประวัติของแคร็กเค้นอีกด้วยว่า ครอบครัวแคร็กเค้นในอดีตนั้นเป็นคนที่แทบไม่มีฐานะเลย เขามีลูกน้องชื่อ บาสล์ลีย์ เป็นผู้ช่วยของเขาอีกด้วย
นิกกี้นอร์ติลุส.
นิกกี้นอร์ติลุส (Nickie Nortilus) เป็นดาราดังประจำเมืองเชลล์แลนด์ ซึ่งเชลล์ดอนเป็นแฟนคลับของเขา
มินท์.
มินท์ (Mint) เป็นหอยลูกครึ่งจีน เก่งเรื่องการเล่นกังฟิชเป็นอย่างมาก ครอบครัวเธอพึ่งย้ายเข้ามาอยู่ในเมืองเชลล์แลนด์ เพื่อมาเปิดโรงเรียนสอนกังฟิช ซึ่งพ่อของเธอเป็นครูสอน (ในซีซั่น 3 ตอน : กังฟู กังฟิช) หลังจากเธอย้ายเข้ามาในเชลล์แลนด์เธอก็ได้รู้จักกับเชลล์ดอน คอนนี่ และเฮอร์แมน
เชลล์ดอนซีซั่น 2.
ปี 2552 บริษัท เชลล์ฮัทเอ็นเทอร์เทนเมนท์ จำกัด ส่ง "เชลล์ดอน ซีซัน 2" ลงจอช่อง 3 ก่อนเตรียมจัดฉายในกว่า 100 ประเทศ
"เชลล์ดอน" เป็นแอนิเมชันที่เกิดจากความคิดของ ดร.ชวัลวัฒน์ อริยวรารมย์ ภายหลังจากเป็นอาจารย์สอนหนังสือที่มหาวิทยาลัยคลีฟแลนด์สเตท สหรัฐอเมริกา ซึ่งเขามีความประสงค์ทำธุรกิจแอนิเมชัน แต่เนื่องด้วยเขายังไม่มีความรู้ด้านแอนิเมชันในขณะนั้น เขาจึงทำการศึกษาการออกแบบตัวละคร โดยเลือกใช้เปลือกหอยมาสร้างเป็นตัวละคร และพบว่าสิ่งสำคัญนอกเหนือจากความน่ารักเพียงอย่างเดียว คือการทำตัวละครให้มีความโดดเด่น จากนั้น เขาได้ทำการสอบถามกลุ่มเป้าหมาย ตลอดจนให้ความสำคัญต่อความสนุกของเนื้อเรื่อง รวมไปจนถึงเพลงประกอบที่ติดหู
ภาพยนตร์ชุดนี้ใช้เวลาสร้าง 8 ปี และได้รับการจัดฉายครั้งแรกทางช่อง 3 และปัจจุบันได้รับการจัดฉายในเกือบ 200 ประเทศทั่วโลก รวมทั้งมีแผนการณ์จัดสร้างภาพยนตร์ชุดนี้ในรูปแบบภาพยนตร์ 3 มิติ จากการร่วมทุนระหว่างประเทศสิงคโปร์และญี่ปุ่น
การ์ตูนชุดนี้ยังได้รับการจัดทำให้เสียงพากย์ถึง 30 ภาษา
จิ้น กรรมาชน
เดอะคลิกไฟฟ์
เดอะคลิกไฟฟ์  เป็นวงดนตรีสัญชาติอเมริกันจากบอสตัน แมสซาชูเซตส์ สหรัฐอเมริกา
4 คนจากสมาชิกดั้งเดิมจาก 5 คน เข้าศึกษาที่ Berklee College of Music ได้มีส่วนร่วมกับวงร็อกมาก่อน ก่อนที่จะรวมตัวกันในนามวง The Click ซึ่งต่อมามีชื่อเป็น The Click Five สมาชิกในวงอยู่ด้วยกันในบอสตัน เช่าบ้านพักด้วยกันบนถนนอิมรี ซึ่งก็เป็นชื่ออัลบั้มแรกของพวกเขา พวกเขาแสดงในงานครั้งแรกให้กับคอนเสิร์ต KISS 108 FM Hatchshell เมื่อกรกฎาคม 2004 หลังจากนั้นพวกเขาได้เซ็นสัญญากับค่ายใหญ่ ได้บินไปนิวยอร์กและลอสแอนเจลิส อยู่ใต้สังกัด Epic Records Scout Dave Rocco พวกเขาได้เซ็นสัญญากับ Lava Records พวกเขาเริ่มอัดเพลงในอัลบั้มแรกที่ QDivision Studios
หลังจากเสร็จสิ้นการทำเพลง พวกเขาออกทัวร์โดยเริ่มจากงานเล็ก ๆ ในบอสตันไปจนที่ใหญ่ ๆ ในอเมริกาเหนือ มิวสิกวิดีโอตัวแรกของเขาคือ "Just the Girl" ออกในฤดูร้อนปี 2005 ทางช่องเอ็มทีวีและวีเอชวัน เขาออกอัลบั้มแรกที่ชื่อ "Greetings from Imrie House" เมื่อ 16 สิงหาคม ค.ศ. 2005 หลังจากออกทัวร์ในอเมริกายาวนาน 9 เดือนจึงทัวร์เอเชียในปี 2006 ในประเทศสิงคโปร์ มาเลเซีย และญี่ปุ่น
ในปลายปี 2006 นักร้องนำอีริก ดิล ออกจากวงไป ต่อมาต้นปี 2008 ทางวงได้นักร้องนำคนใหม่ที่ชื่อ ไคล์ แพทริก นักเรียนจากเบิร์กลี อีกคน ทางวงได้บันทึกเสียงอัลบั้มที่ 2 ที่ชื่อ "Modern Minds and Pastimes" วางขายเมื่อ 26 มิถุนายน ค.ศ. 2007 หลังจากทัวร์เล็ก ๆ ในอเมริกา ก็กลับมาในเอเชีย ต่อมา 2 สิงหาคม ค.ศ. 2008 พวกเขาได้รับรางวัลเอ็มทีวี เอเชีย อวอร์ดส 2008 ที่มาเลเซีย พวกเขายังเป็นส่วนร่วมในโครงการให้ความรู้เกี่ยวกับการค้ามนุษย์ที่ชื่อโครงการว่า MTV Exit โดยได้แสดงในหลายประเทศในเอเชีย รวมถึงประเทศไทย ที่ลานพาร์ก พารากอน
โรงเรียนบางมดวิทยา
โรงเรียนบางมดวิทยา "สีสุกหวาดจวนอุปถัมภ์" (อังกฤษ: Bangmod Wittaya School)
(อักษรย่อ: บ.ม.ว., B.M.W. ) เป็นโรงเรียนมัธยมศึกษาประเภทสหศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมชื่อ โรงเรียนสีสุกหวาดจวนวิทยา ปัจจุบันมีนักเรียนทั้งสิ้น 2127 คน ครู 114 ท่าน จัดการเรียนการสอน 51 ห้องเรียน
โรงเรียนบางมดวิทยา "สีสุกหวาดจวนอุปถัมภ์" เป็นโรงเรียนมัธยมศึกษาส่วนกลาง ประเภทสหศึกษา สังกัดสำนักงานเขตพื้นที่การศึกษา กรุงเทพมหานคร เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ เลขที่ 9 ถนนพระราม 2 ซอย 28 แยก 2 แขวงบางมด เขตจอมทอง กรุงเทพมหานคร 10150 มีเนื้อที่ทั้งหมด 10 ไร่ 2 งาน 52 ตารางวา
ปีการศึกษา 2517 พระครูสุกิจวรวัฒน์ (ชิต ปุสโส) เจ้าอาวาสวัดสีสุกในขณะนั้นได้ติดต่อ นายหวาด แสงบำรุง และนางสาวจวน แดงแสงส่ง เพื่อขอรับบริจาคที่ดินให้กับวัดสีสุก จากนั้น กรมสามัญศึกษาได้ขอเช่าที่ดินดังกล่าวจากกรมการศาสนา เพื่อก่อสร้างโรงเรียนมัธยมศึกษาสังกัดกรมสามัญศึกษาขึ้น ประจำตำบล โดยเริ่มเปิดทำการสอนเมื่อวันที่ 16 พฤษภาคม พ.ศ. 2518 ชื่อ"โรงเรียนวัดสีสุกหวาดจวนวิทยา" ระยะแรกกรมสามัญศึกษาได้มอบหมายให้นายแดง สุขกุล อาจารย์ใหญ่โรงเรียนบางปะกอกวิทยาคม เป็นผู้ดำเนินการในระยะแรก และได้จัดส่งครูจากโรงเรียนบางปะกอกวิทยาคมมาช่วยอีก 3 ท่าน
ต่อมากระทรวงศึกษาธิการได้ประกาศตั้งโรงเรียนอย่างเป็นทางการ เมื่อวันที่ 13 มีนาคม พ.ศ. 2518 ลงนามโดยนายก่อ สวัสดิพาณิชย์ รัฐมนตรีว่าการกระทรวงศึกษาธิการ ในขณะนั้น โดยเริ่มเปิดทำการสอนเมื่อวันที่ 15 พฤษภาคม พ.ศ. 2518
ในปีการศึกษา 2518 กรมสามัญศึกษา ได้ตั้งแต่ นายสุชีวิน โสภณพันธ์ มาดำรงตำแหน่งครูใหญ่ โดยเริ่มปฏิบัติราชการ เมื่อวันที่ 4 มิถุนายน 2518 ต่อมากรมสามัญศึกษา ได้ออกคำสั่งให้ นายเกษียร ภู่กลาง มารักษาการณ์ในตำแหน่งครูใหญ่ และให้นายสุชีวิน โสภณพันธ์ ไปช่วยราชการที่กองการมัธยมศึกษา เมื่อวันที่ 15 มกราคม 2519
ในวันที่ 8 มกราคม 2524 ได้เปลี่ยนชื่อจากโรงเรียนวัดสีสุกหวาดจวนวิทยา เป็น"โรงเรียนบางมดวิทยา"
ในวันที่ 27 กันยายน 2525 ได้เปลี่ยนชื่อจากโรงเรียนบางมดวิทยา เป็น "โรงเรียนบางมดวิทยา"สีสุกหวาดจวนอุปถัมภ์""
ปัจจุบัน ผู้อำนวยการโรงเรียน คือ นางมนัสดากาณฑ์ รักษ์พงศ์สถิต
เครื่องหมายประจำโรงเรียน
รวมความหมาย หมายถึง ความเพียร ความพยายาม ความเด็ดเดี่ยว กล้าหาญ ทำให้เกิดเจริญรุ่งเรืองตลอดไป
ปัจจุบัน โรงเรียนบางมดวิทยา"สีสุกหวาดจวนอุปถัมภ์" ได้เปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6
แผนการเรียนมัธยมศึกษาตอนปลาย.
ในขณะนี้ได้จัดการเรียนการสอนแบบพิเศษ (Smart Program) ในระดับชั้นมัธยมศึกษาปีที่ 1 โดยเน้นด้านวิชาภาษาต่างประเทศ 1 ห้องเรียน (ห้อง 9)
และในภาคเรียนปีการศึกษา 2552 ทางโรงเรียนได้จัดการ1 เรียนการสอนแบบพิเศษ (Smart Program) ในระดับชั้นมัธยมศึกษาปีที่ 1 เพิ่มเติมจากเดิม 1 ห้อง เป็น 2 ห้อง โดยเพิ่มห้องเรียนที่เน้นคณิตศาสตร์ วิทยาศาสตร์ 1 ห้องเรียน (ห้อง 10)
ไมค์ พาราดินาส
ไมค์ พาราดินาส  ฉายา มิวสิก (µ-Ziq) เป็นนักดนตรีอีเล็กโทรนิกจากอังกฤษ
หม่อมเจ้านนทิยาวัต สวัสดิวัตน์
เรือที่เร็วที่สุดในโลก
บลูริบบันด์
บลูริบบันด์  เป็นชื่อรางวัลที่มอบให้กับเรือที่เป็นเจ้าของสถิติเดินทางข้ามมหาสมุทรแอตแลนติกด้วยเวลาน้อยที่สุด โดยยึดถือจากความเร็วเฉลี่ยตลอดการเดินทาง
บลูริบบันด์มีที่มาจากการแข่งขันของบริษัทเดินเรือทะเลข้ามมหาสมุทรแอนแลนติก ในช่วงคริสต์ทศวรรษ 1860 เพื่อใช้ประกาศต่อสาธารณชน และแสดงภาพพจน์ของบริษัท โดยแบ่งออกเป็นสองรางวัล มอบให้เรือที่ครองสถิติการเดินทางขาไปทางทิศตะวันออก (eastbound) จากทวีปอเมริกาไปทวีปยุโรป และขาไปทางทิศตะวันตก (westbound) จากทวีปยุโรปไปทวีปอเมริกา
ต่อมาในปี ค.ศ. 1935 เซอร์แฮโรลด์ เฮลส์ นักการเมืองและเจ้าของบริษัทเดินเรือทะเลชาวอังกฤษ ได้ริเริ่มมอบถ้วยรางวัล ชื่อว่า "เฮลส์ โทรฟี"  สร้างด้วยเงิน มีความสูง 1.2 เมตร น้ำหนักประมาณ 46 กิโลกรัม สลักชื่อเรือที่ครองสถิติ มอบให้กับเรือที่ได้รางวัลบลูริบบันด์นี้
ปัจจุบัน ถ้วยรางวัลของเฮลส์อยู่ในการครอบครองของเรือ เอสเอส ยูไนเต็ดสเตตส์ สัญชาติอเมริกัน ที่ทำลายสถิติของเรือ อาร์เอ็มเอส ควีนแมรี สัญชาติอังกฤษ ในปี ค.ศ. 1952 ทั้งขาตะวันออกด้วยสถิติ 3 วัน 20 ชั่วโมง 42 นาที (เฉลี่ย 35.59 นอต) และขาตะวันตกด้วยสถิติ 3 วัน 12 ชั่วโมง 12 นาที (เฉลี่ย 34.51 นอต) และยังเป็นเจ้าของสถิติขาตะวันตกอยู่จนถึงทุกวันนี้ ถ้วยรางวัลเก็บรักษาอยู่ที่พิพิธภัณฑ์ของท่าเรือคิงสพอยน์ นิวยอร์ก
สันนิษฐานว่าคำว่า Blue Riband นี้มีรากศัพท์มาจากคำว่า "Cordon Bleu" ซึ่งเป็นแถบแพรที่ใช้กับเครื่องราชอิสริยาภรณ์ Order of the Holy Spirit ของฝรั่งเศส
รายชื่อเรือโดยสารที่ติดอันดับที่เร็วสุดในโลก
Blue Riband
Sorud-e Melli-e Iran
ซอรูเด เมลลิเย จอมฮูรี เย เอสลามี เย อีราน
As Salam al Amiri
ทู อินเตอร์เนชัลนัล ไฟแนนซ์ เซ็นเตอร์
เซอร์ไวเวอร์ 18
เอบียู โรบอท คอนเทสต์ 2002
สมาคมสหประชาชาติแห่งประเทศไทย
สมาคมสหประชาชาติแห่งประเทศไทย เขียนเป็นภาษาอังกฤษว่า “The United Nations Association of Thailand” ใช้อักษรย่อว่า “ส.ส.ป.ท.” เขียนย่อเป็นภาษาอังกฤษว่า “UNAT” โดยมี ดร.มนัสพาสน์ ชูโต เป็นนายกสมาคมสหประชาชาติแห่งประเทศไทย ประจำปี 2559-2560
ในทางการถ่ายภาพ, exposure value (EV) เป็นค่าที่ใช้ในการวัดความสว่างของแสงในการถ่ายภาพ เพื่อกำหนดมาตรฐานความไวแสงของฟิล์ม หรือเซ็นเซอร์รับภาพของกล้องดิจิทัล โดยคำนวณจากปัจจัยที่ส่งผลให้แสงผ่านเข้ากล้องได้มากน้อยต่างกันคือ หน้ากล้อง (f-number) และความเร็วชัตเตอร์ (Shutter Speed)โดยมีสูตร ดังนี้
ซึ่งจะได้ตาราง ดังนี้
ประโยชน์ของค่า EV นอกจากใช้เป็นมาตรฐานวัดความสว่างแล้ว ยังใช้อ้างอิงในระบบเครื่องวัดแสงของกล้องในการวัดแสงทั้งแบบปรับเอง
(Manual Mode) และแบบระบบอัตโนมัติ โดยเฉพาะระบบโปรแกรม (P Mode) ที่กำหนดเป็นขนาดหน้ากล้องและความเร็วชัตเตอร์ตามตาราง
ค่า EV นอกจากนี้แล้วในกล้องดิจิทัล ยังใช้เป็นคุณลักษณะในการพิจารณาเปรียบเทียบความไวแสงของกล้องแต่ละตัว ว่ามีความไวแสงตั้งแต่ EV
ต่ำสุดเท่าไร ถึง EV สูงสุดเท่าไร อีกด้วย ซึ่งเป็นคุณลักษณะที่สำคัญของเซ็นเซอร์รับภาพแต่ละรุ่น
จลศาสตร์เคมี
ช็อน ซัง-อิล
ช็อน ซัง-อิล  นักมวยสากลชาวเกาหลีใต้ เกิดเมื่อ 9 มิถุนายน พ.ศ. 2498 ที่จังหวัดชุงช็องเหนือ ประเทศเกาหลีใต้ สถิติการชก 16 ครั้ง ชนะ 9 (น็อก 3) เสมอ 2 แพ้ 5
มนต์สยาม ฮ.มหาชัย
คิม ซุงจุน
คิม ซุงจุน (Sung Jun Kim; ภาษาเกาหลี,ฮันกึล: 김성준, ฮันจา: 金性俊) นักมวยสากลชาวเกาหลีใต้ เกิดเมื่อ 3 มิถุนายน พ.ศ. 2496 ที่เมืองปูซาน เกาหลีใต้ เสียชีวิตเมื่อ 3 กุมภาพันธ์ พ.ศ. 2532 รวมอายุได้ 36 ปี สถิติการชก 48 ครั้ง ชนะ 28 (น็อค 13) เสมอ 6 แพ้ 14